ข้อใดไม่ใช่ความหมายของ Competitive Advantage (CA)
A. สิ่งที่สร้างความแตกต่างระหว่างผู้แพ้และผู้ชนะ

B. ความสามารถในการแข่งขัน

C. ความได้เปรียบอะไรที่สามารถทำให้บริษัทสร้างผลประกอบการที่ดีกว่าตลาดได้

D. จำเป็นต้องชนะในทุกการแข่งขัน
คำตอบที่ถูกต้องได้แก่ D.  เนื่องจาก เพราะ Competitive Advantage (CA) มีมากมายหลายความหมายและไม่มีอะไรตายตัว เป็นสิ่งที่นักลงทุนต้องมองหาในบริษัทให้เจอ มันเป็นความสามารถในการแข่งขัน คือ สิ่งที่สร้างความแตกต่างระหว่างผู้แพ้และผู้ชนะ คือความได้เปรียบอะไรสักอย่างที่สามารถทำให้บริษัทสร้างผลประกอบการที่ดีกว่าตลาดได้ แน่นอนว่าการชนะตลาดคือการสร้างผลตอบแทนที่โดดเด่นได้ในระยะยาว ทั้งในแง่ของผลประกอบการและมูลค่าบริษัท

CA ของการลงทุนคือสิ่งที่ทำให้นักลงทุนคนหนึ่งเหนือกว่าตลาดได้ ไม่ใช่เป็นที่หนึ่ง แต่ดูในภาพรวมแล้ว ผลตอบแทนของนักลงทุนคนนั้นเหนือกว่าตลาดในระยะยาวก็พอ นักลงทุนบางคนอ่านงบเก่งมาก คนเหล่านี้จะเข้าใจโครงสร้างทางบัญชีอย่างดี หลายครั้งที่บริษัทเกิดขาดทุนพิเศษ นักลงทุนกลุ่มนี้จะสามารถเข้าลงทุนในเวลาที่ราคาหุ้นถูกมาก ผลตอบแทนงดงาม นักลงทุนบางคนวิเคราะห์ธุรกิจเก่งมาก มองขาดว่าบริษัทไหนไปรอด ไปไม่รอด ในระยะยาวชนะหรือแพ้ เข้าใจแต่ละอุตสาหกรรมอย่างกว้างขวาง นักลงทุนบางคนขยันมาก อ่านข้อมูลกิจการอย่างมากมายมหาศาล ติดตามบริษัท อ่าน 56-1 ดู opp day ไป AGM ไป CV อัพเทคข้อมูลมากมายมหาศาลเพื่อคัดสรรบริษัทที่ดี นักลงทุนบางคนเข้าใจกิจการบางประเภทอย่างลึกซึ้ง บางคนอยู่ในวงการเชิงลึก เข้าใจโครงสร้างราคาปิโตรเคมี เข้าใจกลไกการหารายได้ของธุรกิจประกันภัย เข้าใจต้นทุนของโทรคมนาคมอย่างละเอียด วิเคราะห์และประมาณงบได้อย่างแม่นยำ เรื่องเหล่านี้ต่างเป็น CA ของนักลงทุนทั้งสิ้น และ CA จะสามารถเป็นทักษะหรือความสามารถแบบไหนก็ได้ ขอแค่มันทำให้ชนะตลาดได้ก็พอ

นักลงทุนทุกคนควรกลับมานั่งทบทวนว่าอะไรเป็นทักษะที่ทำให้เอาชนะตลาดได้ มันสามารถสร้างผลกำไรได้ในระยะยาวซึ่งไม่ได้มาจากดวงใช่หรือไม่ และมันจะถูกแทนที่ด้วยเทคโนโลยีได้หรือเปล่าเรื่องนี้เป็นเรื่องที่นักลงทุนระยะยาวทุกคนต้องคำนึงถึง หากคำตอบยังไม่ชัดเจน ให้รีบสร้าง CA ขึ้นมา รีบหาให้เจอว่าอะไรคือข้อได้เปรียบที่น่าจะมี หาให้เจอว่าจุดเด่นจุดด้อยอยู่ตรงไหน เมื่อพบข้อได้เปรียบของตัวเองแล้ว จงอยู่แต่ในเกมที่ได้เปรียบเท่านั้น อย่าออกนอกความเชี่ยวชาญของตนเอง ไม่จำเป็นต้องชนะในทุกการแข่งขัน แต่ขอให้ชนะในการแข่งขันที่เราอยากจะชนะก็พอ
ข้อมูลการเงินรายบริษัท,ความรู้ทางการเงิน